"Bendigeidfran a zeuas d'an aod, hag eñ gant e listri war-du glann ar stêr.  "Aotrou," eme e dudjentil, "gouzout a rez galloud ar stêr : n'hell den he  zreuziñ, ha pont ebet n'eus warni. Pehini eo da ali diwar-benn ur pont?"  "Nep hini, nemet « a zo penn bezet pont». Me a vezo pont," emezañ. Neuze eo e voe lavaret evit ar wech kentañ ar ger-se, ha hiziv c'hoazh e talvez da grennlavar.  Ha goude gourvezet gant Bendigeidfran a-dreuz d'ar stêr e voe taolet klouedoù warnañ, hag an arme a dreuzas war e c'horre."